**Бремерферде** (германски: *Bremervörde*) — град во округот Ротенбург, во сојузната покраина Долна Саксонија, Германија. Се наоѓа на реката Осте, близу средиштето на триаголникот создаден од реките Везер и Елба и на подеднаква одделеченост од градовите Хамбург, Бремен и Куксхафен.

Градот е прогласено одморалиште на ниво на покраината.

Географија
----------

### Местоположба

Карта на градските единици на БремерфердеКарта на градските единици на Бремерферде
Бремерферсе се наоѓа во средиштето на триаголникот Елба-Везер на реката Осте помеѓу Бремерхафен и Хамбург.

### Градски единици

Градот е поделен на градското јадро и составните единици. Кон него припаѓаат Беверн, Елм, Хезедорф, Хенау-Линдорф, Нидер Охтенхаузен, Изелерсхајм, Меедорф, Минштет, Остендорф, Пленјесхаузен и Шпрекенс.

На самото градско јадро припаѓаат следниве:

* Дански четврт (*Dänenviertel*)
* Енгео (*Engeo*)
* Фрезенбург (*Fresenburg*)
* Гнатенбергсвизен (*Gnattenbergswiesen*)
* Хене (*Höhne*)
* Индустригебит (*Industriegebiet*)
* Иненштат Норд (*Innenstadt Nord*)
* Иненштат Зид (*Innenstadt Süd*)
* Нојес Фелд и Финкенмор (*Neues Feld und Finkenmoor*)
* Шиценпарк и Валкмиле (*Schützenpark und Walkmühle*)
* Штатмите (*Stadtmitte*)
* Фердер Фелд (*Vörder Feld*)
* Форверк (*Vorwerk*)

### Соседни општини

Градот Бремеферде се граничи со следниве општини:

* Гнаренбург
* Холнзет и Ламштет
* Кутенхолц
* Алфштет, Еберсдорф и Ерел
* Есторф, Хајнбокел и Олдендорф
* Дајнштет, Фарфен и Зандбостел

### Клима

| Клима на Бремерферде, Долна Саксонија |
| --- |
| Показател | Јан | Фев | Мар | Апр | Мај | Јун | Јул | Авг | Сеп | Окт | Ное | Дек | Годишно |
| Просечна максимална (°C) | 3 | 3,9 | 7,2 | 11,9 | 17 | 20,2 | 21,4 | 21,6 | 18,1 | 13,5 | 7,8 | 4,3 | 12,5 |
| Просечна минимална (°C) | −1,8 | −1,5 | 0,6 | 3 | 7,2 | 10,5 | 12,2 | 12 | 9,7 | 6,5 | 2,7 | −0,3 | 5,1 |
| Просечно кол. врнежи (мм) | 57,3 | 44,9 | 45,8 | 53,2 | 63,2 | 67,3 | 83 | 84,2 | 68,8 | 62,4 | 71 | 68,3 | 769,4 |
| Врнежливи денови (≥ 2,0 мм) | 17,1 | 13,3 | 15,4 | 14,7 | 14,1 | 15,2 | 16,4 | 15,7 | 15,8 | 15,6 | 17,8 | 17,8 | 188,9 |
| Влага (%) | 93,8 | 88,9 | 83,7 | 77,3 | 75,1 | 76,4 | 77,7 | 77,3 | 82,3 | 86,6 | 89,9 | 93,8 | 83,5 |
| *Извор:*  |

Историја
--------

Поглед на Бремерферде во 1653 г.
До 1111 година, саксонскиот војвода Лотар, подоцна цар на Светото Римско Царство, го изградил замокот Ферде на речниот премин на реката Осте, важен за Волскиот пат, древен пат кој ги поврзувал Јитланд и Вестфалија.

Поради стратешката местоположба помеѓу реките Елба и Везер бил предмет на спорови во следните векови. Подоцна бил под контрола на Хајнрих Лавот и тогаш, во 1219 година, паднало под контрола на Надбискупијата Бремен, служејќи како главен град со седиште на владата и резиденцијата на надбискупот. Собранието се состанувало на други места (обично во Басдал), додека бременскиот каптол го имал своето седиште во градот Бремен.

Морис од Олденбург (1368), служејќи како војводски администратор на Бремен од 1345 година, владеел со надбискупијата од замокот Ферде. Кога новиот надбискуп Алберт II бил прогласен за владетел во 1360 година, се обидел да го тргне, но Морис се забарикадирал во замокот. Дури откако браќата на Алберт, Магнус II, војвода на Брауншвајг и Линебург и Лудвиг, како и свекорот на Лудвиг, Вилхелм II, и нивните трупи ќе го опколат Ферде во јануари 1362 година, Морис ќе потпише повлекување.

Надбискупите довеле за развојот на Ферде. Надбискупот Јохан III (1511), основал болница и амбуланта, обновени во 1576 година од администраторот Хајнрих III, кој исто така придонел за развојот на Ферде како пазарен град.

Администраторот Јохан Фридрих го проширил утврдениот замок со штали и канцеларство (изградени во 1608 г.), каде од 1960 година е сместен музејот „Бахман" за регионална археологија, геологија и историја од 1985 година. Функцијата на главен град довела да биде именуван како „Бремерферде" од средината на XVII век. Во 1648 година, надбискупијата била претворена во Војводство Бремен, што најпрвин било владеено во личен сојуз со Шведска. Швеѓаните го преместиле главниот град во Штаде.

Во текот на шведското владеење, данскиот крал Фредерик III Дански го окупирал војводството и ја бомбардирал поранешната резиденција во 1657 година. Во 1682 година, оштетениот замок и црквата, погребно место за многу надбискупи, биле срушени, а блоковите биле пренесени во Штаде за изградба на Шведскиот магацин (*Schwedenspeicher*) таму. По уште една данска окупација помеѓу 1712 и 1715 во текот на Големата северна војна, Војводството Бремен било предадено на Хановерската династија, која владеела со областа до 1866 година. Во 1823 година, војводството било укинато и неговата територија влегла во областа Штаде.

Политика
--------

### Градски совет

Градското собрание
Градскиот совет се состои од 32 избрани членови, што одговара за градови со број на жители помеѓу 15.001 и 20.000 жители. Членовите се избираат на општи избори на секои пет години.

На последните општински избори на 11 септември 2016 година биле добиени следниве резултати:

|  |  |
| --- | --- |
| **Партија / Листа** | **Места** |
| CDU | 17 |
| SPD | 7 |
| проБРБ | 3 |
| Зелени | 2 |
| FDP | 1 |
| NPD | 1 |
| Левица | 1 |

### Градоначалник

Градоначалник од 2014 година е Детлеф Фишер (CDU).

### Збратимени градови

Бремерферде е збратимен со следниве градови:

* Германија Барт, Германија (од 1990 г.)
* Полска Кросно Оджањске, Полска (од 2008 г.)

Дополнително има договор за пријателство со британскиот град Фалмут во Обединетото Кралство.

Туризам
-------

Бремерферде е крајна точка на „Германскиот пат на фериботите" воспоставен во мај 2004 година. Овој пат поврзува разни места помеѓу Бремерферде и Кил, кои имаат врска со фериботи и премин на реки, како историските преносни мостови во Остен и Рендсбург.

Познати луѓе
------------

Родени во Бремерферде
* Дитрих Тидеман (1748-1803) — филолог и филозоф
* Мартин Грајфенхаген (1928-2004) — политиколог и професор
* Рајнер Брант (р. 1945) — историчар и писател
* Доротеја Брант (р. 1984) — пливач
* Бријан Берент (р. 1991) — фудбалер

Поврзани со Бремерферде
* Алберт II од Брауншвајг-Волфенбител (1359-1395) — архиепископ на Бремен
* Јохан Роде фон Вале (1445-1511) — архиепископ на Бремен
* Хајнрих од Саксо-Лауенбург (1550-1585) — непризнаен архиепископ
* Бернд Клингнер (р. 1940) — спортист
* Петер Конке (1941-1975) — спортист
* Клаус Томфорде (born 1962) — фудбалски тренер и поранешен голман

Галерија
--------

* Поглед на југоисточните делови на градот и Фердерското ЕзероПоглед на југоисточните делови на градот и Фердерското Езеро
* Музејот „Бахман"Музејот „Бахман"
* Поранешната циглана во БевернПоранешната циглана во Беверн
* Црквата „Св. Либориј"Црквата „Св. Либориј"
* Главниот плоштадГлавниот плоштад

Наводи
------

1. ↑   „Населеност на окрузите, општините и месните заедници во Долна Саксонија на 31 декември 2020". *Служба за статистика и комуникациска технологија на Долна Саксонија*. јули 2021. (германски)
2. ↑  Bremervörde und die Ortschaften
3. ↑  Konrad Elmshäuser, "Die Erzbischöfe als Landesherren", in: *Geschichte des Landes zwischen Elbe und Weser*: 3 vols. Hans-Eckhard Dannenberg and Heinz-Joachim Schulze (eds.), Stade: Landschaftsverband der ehem. Herzogtümer Bremen und Verden, 1995 and 2008, vol. I 'Vor- und Frühgeschichte' (1995; ISBN 978-3-9801919-7-5), vol. II 'Mittelalter (einschl. Kunstgeschichte)' (1995; ISBN 978-3-9801919-8-2), vol. III 'Neuzeit' (2008; ISBN 978-3-9801919-9-9), (=Schriftenreihe des Landschaftsverbandes der ehem. Herzogtümer Bremen und Verden; vols. 7–9), vol. II: pp. 159-194, here p. 182.
4. ↑  Jörg Hillmann, "Heinrich (III.), Herzog von Sachsen-Lauenburg", in: Lebensläufe zwischen Elbe und Weser: Ein biographisches Lexikon, Brage bei der Wieden and Jan Lokers (eds.) on behalf of the Landschaftsverband der ehemaligen Herzogtümer Bremen und Verden, Stade: Landschaftsverband der ehemaligen Herzogtümer Bremen und Verden, 2002, (=Schriftenreihe des Landschaftsverbandes der ehemaligen Herzogtümer Bremen und Verden; vol. 16), pp. 127–131, here p. 129. ISBN 3-931879-08-9.
5. ↑  Niedersächsisches Kommunalverfassungsgesetz (NKomVG) in der Fassung vom 17. Dezember 2010; § 46 – Zahl der Abgeordneten[*мртва врска*], abgerufen am 16. September 2016
6. ↑  *Partnerschaften* Архивирано на 29 март 2013 г. in bremervoerde.de, abgerufen am 16. Februar 2013

Надворешни врски
----------------

|  |  |
| --- | --- |
| Ризница | „Бремерферде" на Ризницата ? |

* Матична страница  (германски)

|  |  |  |  |  |
| --- | --- | --- | --- | --- |
| 

| * п
* р
* у
Градови и општини во округот Ротенбург |
| --- |
|  |
| 
* Алфштет
* Андерлинген
* Ахаузен
* Басдал
* Бетерзен
* Билштет
* Ботел
* Бредорф
* Бремерферде
* Брокел
* Вестервалзеде
* Вестертимке
* Вилштет
* Вонсте
* Гихум
* Гнаренбург
* Грос Мекелзен
* Дајнштет
* Еберсдорф
* Елсдорф
* Ерел
* Зандбостел
* Зедорф
* Зелзинген
* Зитензен
* Зотрум
* Калбе
* Кирхвалзеде
* Кирхтимке
* Клајн Мекелзен
* Лауенбрик
* Ленгенбостел
* Остерајштет
* Раде
* Ресум
* **Ротенбург на Виме**
* Тармштет
* Тисте
* Фалде
* Фарфен
* Финтел
* Фирден
* Фиселхеведе
* Форверк
* Хамерзен
* Хасендорф
* Хелвеге
* Хелвезик
* Хемсбинде
* Хемслинген
* Хепштет
* Хеслинген
* Хипштет
* Хорштет
* Цефен
* Шесел
* Штемен

 | ГрбГрб |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 136062157
* LCCN: n82056360
* GND: 4008146-1
* NKC: ge990454

 |

 |